**21/4/2020 – Nastavna jedinica – OUTDOOR SCHOOL – HOME AGAIN (Lead in - uvod)**

Dragi učenici, nadam se da ste se svi lijepo odmorili na proljetnom odmoru te da ste spremni za nove zadatke. Nastava se i dalje odvija na daljinu…Hvala svima koji se trude biti odgovorni i marljivi te redovito izvršavaju svoje obveze. Ukoliko se pojavi neki problem i dvojite oko toga kako uraditi udređeni zadatak koji vam zadam slobodno me kontaktirajte pa ćemo riješiti zajednički.

Prije našeg proljetnog odmora započeli smo raditi **PAST SIMPLE** odnosno **PROŠLO** glagolsko vrijeme. Dakle kako ispravno govoriti ili pisati o radnjama koje su završile, koje su prošle. Krenuli smo od glagola TO BE (biti) i zamolila sam da njegove oblike naučite napamet. Za početak se prisjetite tih oblika:

**PAST TENSE „TO BE“**

|  |  |  |
| --- | --- | --- |
| **Positive (izjavni)** | **Negative (niječni)** | **Question (upitni)** |
| I **was** | I **wasn't** | **Was** I? |
| You **were** | You **weren't** | **Were** You? |
| He/she/it **was** | He/She/It **wasn't** | **Was** he/she/it? |
| We **were** | We **weren't** | **Were** we? |
| You **were** | You **weren't** | **Were** you? |
| They **were** | They **weren't** | **Were** they? |
|  |  |  |
|  | **Was + not = wasn't****Were + not = weren't** |  |

Promotrite nekoliko primjera iz vježbe koju ste uradili na stranici 121 vašeg udžbenika (zadatak 3)

**I was** in Dubrovnik last summer.

**My best friend was** at the cinema yesterday.

**Linda wasn't** at school last week.

**You were** at the doctor's two days ago.

Ako bismo ove rečenice trebali prevesti na hrvatski jezik one bi glasile ovako:

**Ja sam bio** u Dubrovniku prošloga ljeta.

**Moj najbolji prijatelj je bio** u kinu jučer.

**Linda nije bila** u školi prošli tjedan.

**Ti si bio** kod doktora prije dva dana.

Što možete uočiti? Kako prevodimo was/were? (I **was** = ja **sam bio**; You **were** = ti **si bio**; He **was** = on **je bio**; She **was** = ona **je bila**; It **was** = to/ono **je bilo**; We **were** = mi **smo bili**; You **were** = vi **ste bili**; They **were** = oni **su bili**). Možete uočiti da oblike (riječi) was/were prevodimona hrvatski sa **dvije riječi**, a to je zato što je po tvorbi PAST SIMPLE u engleskom jeziku jednostavno vrijeme, a u hrvatskom složeno. Ovo sada zapamtite a više ćemo o ovoj temi kada budemo učili kako izraziti prošlost svih ostalih glagola u engleskom jeziku.

Što još možemo uočiti u navedenim primjerima? Svako glagolsko vrijeme ima određene vremenske izraze koji nas upućuju na upravo to glagolsko vrijeme. Prisjetite se PRESENT SIMPLE-a. Koji su to vremenski izrazi bili? **Always, sometimes, usually, never, every day, every morning…**Prisjetite se PRESENT CONTINUOUSA. Koje smo vremenske izraze koristili uz Present Continuous? **Now, at the moment, today**…Danas ćemo naučiti koji vremenski izrazi upućuju na Past Simple. Koje vremenske izraze uočavate u navedenim primjerima? **Last** summer, **yesterday**, **last** week, two days **ago.** Naravno ima ih još i uglavnom su slični, npr. **last** night, four years **ago**, two months **ago…**nadodala bih samo godine koje su pošle, npr. **in 1999**, **in 2008**. Već smo naučili da uz godine koristimo prijedlog in.

Vratimo se opet na naše primjere. **Stavit ćemo prvi primjer u upitni i niječni oblik.**

I was in Dubrovnik last summer.

**Was I in Dubrovnik last summer?**

I wasn't in Dubrovnik last summer.

Kako tvorimo **upitni oblik** **Past tense-a glagola to be**? Tvorimo ga inverzijom (zamjenom mjesta). Kako tvorimo niječni oblik? Dodavanjem riječi not na was ili were (**Was + not = wasn't; Were + not = weren't)**

**Zadržat ćemo se na upitnom obliku.**

**Ponovimo: Imamo dvije skupine pitanja u engleskom jeziku. Prva skupina su YES/NO QUESTIONS odnosno pitanja na koja možemo odgovoriti s DA ili NE; Druga skupina pitanja su WH QUESTIONS. To su pitanja postavljena s upitnim riječima: WHEN?, WHAT?, WHO?; WHY?, HOW MANY?, HOW LONG?...i ona zahtijevaju drugačiji odgovor odnosno ne možemo ih odgovoriti s DA/NE.**

**Was I** in Dubrovnik last summer? – Yes, I was./ No, I wasn't **(Yes/no question)**

**Where was I** last summer? – I was in Dubrovnik. **(Wh question)**

Kakav je redoslijed riječi u ovim pitanjima?

**YES/NO QUESTIONS:** Was + subjekt (vršitelj radnje) + ostatak (objekt, priložna oznaka)

**WH QUESTIONS:** WH word (upitna riječ) + was/were + ostatak (objekt, priložna oznaka)

**Prepišite u vaše bilježnice uokvireni sadržaj:**

**OUTDOOR SCHOOL – HOME AGAIN**

I **was** = ja **sam bio**

You **were** = ti **si bio**

He **was** = on **je bio**

She **was** = ona **je bila**

It **was** = to/ono **je bilo**

We **were** = mi **smo bili**

You **were** = vi **ste bili**

They **were** = oni **su bili**

**PAST SIMPLE (vremenski izrazi): Last** summer, **yesterday**, **last** week, two days **ago, last** night, four years **ago**, two months **ago, in 1999**, **in 2008**

**Was I** in Dubrovnik last summer? – Yes, I was./ No, I wasn't **(Yes/no question)**

**Where was I** last summer? – I was in Dubrovnik. **(Wh question)**

**WORD ORDER – Question form (Redoslijed riječi u upitnom obliku)**

**YES/NO QUESTIONS:** Was + subjekt (vršitelj radnje) + ostatak (objekt, priložna oznaka)

**WH QUESTIONS:** WH word (upitna riječ) + was/were + ostatak (objekt, priložna oznaka)

**Pročitajte barem dva puta sadržaj današnje lekcije te nakon što prepišete uokvireni sadržaj u vaše bilježnice, uradite zadatak 2 na stranici 125, također u bilježnice.** Vaš zadatak je da poredate riječi u pravilan redoslijed. Najprije pod A imate Yes/no questions, a onda pod B Wh questions. Pokušajte danas uraditi sami a slijedeći sat ćemo zajednički ispraviti eventualne pogreške.